
REPUBLIKA HRVATSKA
TRGOVAČKI SUD U ZADRU
STALNA SLUŽBA U ŠIBENIKU 

R J E Š E N J E

Trgovački sud u Zadru, Stalna služba u Šibeniku, po stečajnom sucu Tereziji Goreta, povodom prijedloga za sklapanje predstečajne nagodbe dužnika Ante Stipaničev, vlasnik Zajedničkog obrta "Alarmi Stipaničev" iz Zagreba, Granična 10, OIB: 74517240470, nakon ročišta radi sklapanja predstečajne nagodbe održanog dana 30. lipnja 2016. godine uz sudjelovanje dužnika Ranka Stipaničeva  te vjerovnika MFRH – Dražen Crnogača, dana 30. lipnja  2016.g


r i j e š i o    j e

Odobrava se sklapanje predstečajne nagodbe kojom se dužnik Ante Stipaničev, vlasnik Zajedničkog obrta "Alarmi Stipaničev" iz Zagreba, Granična 10, OIB: 74517240470 obvezuje namiriti utvrđene tražbine kako slijedi: 


1. MINISTARSTVO FINANCIJA, POREZNA UPRAVA, PODRUČNI URED ŠIBENIK, OIB: 18683136487 utvrđena je tražbina u iznosu glavnice od 162.725,69 kn te uz otpis kamate od 35.318,77 kn, konačni iznos od 127.406,92 kn, s pripadajućom kamatnom stopom od 4.5% godišnje, koja se obračunava za cijelu glavnicu u iznosu od 127.406.92 kn, počevši od devetog dana nakon objave rješenja o prihvaćanju i sklapanju predstečajne nagodbe na web stranicama FINA Regionalni centar Split i to u 24 jednaka mjesečna obroka glavnice, svaki u iznosu od 5.308,62 kn s pripadajućim kamatama prema otplatnom planu, a koji prvi obrok dospijeva u roku od 30 dana od pravomoćnosti rješenja o odobrenju predstečajne nagodbe, pa do isplate. 


Obrazloženje


Predlagatelj dužnik Ante Stipaničev, vlasnik Zajedničkog obrta "Alarmi Stipaničev" iz Zagreba, Granična 10, OIB: 74517240470, dostavio je neposredno ovom sudu dana 31. svibnja 2016. godine dokumentaciju predstečajne nagodbe s prijedlogom za sklapanje predstečajne nagodbe. 

Dužnik je uz prijedlog dostavlja spis FINA-e.

Ovršnim rješenjem FINA Regionalni centar Split Klasa UP-I/110/07/13-01/9032 Ur.br. 04-06-16-9032-52 od 05. Svibnja 2016. godine utvrđeno je da su za plan financijskog 
restrukturiranja glasovali vjerovnici čije tražbine prelaze dvije trećine vrijednosti svih utvrđenih tražbina, te da je postupak proveden u skladu s odredbama zakona.

Uvidom u dostavljeni spis, odnosno u zapisnik o ročištu za glasovanje i formatizirane obrasce provjereno je da je u postupku pred FINA-om svoj glas za dao vjerovnik, te je tako svoj glas dala potrebna većina iz čl. 63. Zakona o financijskom poslovanju i predstečajnoj nagodbi (NN 108/12 i 81/13, dalje u tekstu ZFPPSN), koji se u ovom postupku primjenjuje.

Na ročište za sklapanje predstečajne nagodbe pristupili su dužnik i vjerovnik koji prema tablici s popisom vjerovnika imaju pravo glasa i koji su prihvatili plan financijskog restrukturiranja, a čije tražbine čine potrebnu većinu iz čl. 63. ZFPPSN, te su na ročištu dali svoj pristanak na sklapanje predstečajne nagodbe.

Budući, da su na ročištu za sklapanje predstečajne nagodbe svoj pristanak dali dužnik i vjerovnik koji prema tablici s popisom vjerovnika koji ima pravo glasa, a čije tražbine čine potrebnu većinu iz članka 63. ZFPPSN, sud je utvrdio da su ispunjenje pretpostavke, te je 
odobrio sklapanje predstečajne nagodbe u sadržaju kako je to predloženo u ovom postupku, a na koji sadržaj nije bilo primjedbi ili prigovora na ročištu ili tijekom postupka pred sudom.

Slijedom navedenog, na temelju spomenutih propisa, odlučeno je kao u izreci.
 
U Šibeniku, 30. lipnja 2016. godine

     SUDAC
                                                                                                                 Terezija Goreta

POUKA O PRAVNOM LIJEKU:

Protiv ovog rješenja je dopuštena žalba. Žalba se izjavljuje Visokom trgovačkom sudu Republike Hrvatske u Zagrebu, putem ovog suda, u 3 istovjetna primjerka, u roku 8 dana od dana dostave rješenja, pozivom na gornji poslovni broj spisa.

DN-a :
- predlagatelju (dužniku),
- e-oglasna ploča,
- FINA RC Split, prije i nakon pravomoćnosti,
- sudski registar, nakon pravomoćnosti.


